আগামী ৫ নভেম্বর প্রধানমন্ত্রীর সঙ্গে জাতীয় পার্টির সংলাপের বিষয়ে দলটির চেয়ারম্যান বলেন, যদি আলোচনায় বসি তাহলে প্রথম দাবি হবে, রংপুরের কোনও আসনে হাত দেবেন না। যেখানে লাঙ্গল থাকবে সেখানে নৌকা থাকতে পারে না। এরশাদ এও বলেন, বিগত নির্বাচনে রংপুরের ৬টি আসনের মধ্যে ৪টি আ’লীগ নিয়েছে। বাকি ২টি জাতীয় পার্টির। এটা আমার দোষে হয়নি। এবার সেই ৪টি আসন ফেরত চাইবো। আশা করি সেটা সম্ভব হবে। এ সময় উপস্থিত ছিলেন দলের প্রেসিডিয়াম সদস্য ও এরশাদের একান্ত সহকারী মেজর (অব.) খালেদ আকতার, জেলা জাতীয় পার্টির সাধারণ সম্পাদক ফখর-উজ-জামান জাহাঙ্গীর প্রমুখ।